ΚΑΝΟΝΙΣΜΟΣ (ΕΚ) αριθ. 612/96 ΤΗΣ ΕΠΙΤΡΟΠΗΣ της 3ης Απριλίου 1996 σχετικά με την ανακατανομή των ποσοτήτων ποσοτικών ποσοστώσεων που δεν έχουν χρησιμοποιηθεί το 1995, που θα εφαρμοστούν σε ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση κοινοτικής διαδικασίας διαχείρισης των ποσοτικών ποσοστώσεων (1), όπως τροποποιήθηκε από τον κανονισμό (ΕΚ) αριθ. 138/96 (2), και ιδίως το άρθρο 2 παράγραφος 5 και τα άρθρα 14 και 24 7

Εκτιμώντας:

ότι το Συμβούλιο, με τον κανονισμό (ΕΚ) αριθ. 519/94, της 7ης Μαρτίου 1994, σχετικά με το κοινό καθεστώς εισαγωγών που εφαρμόζεται έναντι ορισμένων τρίτων χωρών και με τον οποίο καταργούνται οι κανονισμοί (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (3), όπως τροποποιήθηκε τελευταία από τον κανονισμό (ΕΚ) αριθ. 168/96 (4), εισήγαγε έναντι της Λαϊκής Δημοκρατίας της Κίνας ορισμένες ετήσιες ποσοτικές ποσοστώσεις που αναφέρονται στο παράρτημα ΙΙ του εν λόγω κανονισμού και όρισε ότι η διαχείρισή τους πρέπει να γίνεται κατ' εφαρμογή των διατάξεων του κανονισμού (ΕΚ) αριθ. 520/94 7

ότι, κατά συνέπεια, η Επιτροπή εξέδωσε τον κανονισμό (ΕΚ) αριθ. 738/94 (5), όπως τροποποιήθηκε τελευταία από τον κανονισμό αριθ. 1150/95 (6), που καθορίζει τις γενικές διατάξεις εφαρμογής του κανονισμού (ΕΚ) αριθ. 520/94 7 ότι αυτές οι διατάξεις εφαρμόζονται στη διαχείριση των προαναφερομένων ποσοστώσεων με την επιφύλαξη των διατάξεων του παρόντος κανονισμού 7

ότι, σύμφωνα με το άρθρο 20 του κανονισμού (ΕΚ) αριθ. 520/94, οι αρμόδιες αρχές των κρατών μελών ανακοίνωσαν στην Επιτροπή τις ποσότητες των ποσοστώσεων προς εφαρμογή το 1995, που έχουν χορηγηθεί αλλά δεν έχουν χρησιμοποιηθεί 7

ότι δεν εστάθη δυνατό να ανακατανεμηθούν οι ποσότητες αυτές που δεν έχουν χρησιμοποιηθεί μέσα σε προθεσμίες που θα επέτρεπαν τη χρησιμοποίησή τους πριν από το τέλος του έτους ποσόστωσης 1995 7

ότι, μετά από εξέταση των στοιχείων που ανακοινώθηκαν με τον τρόπο αυτό για κάθε ένα από τα εν λόγω προϊόντα, φαίνεται πρόσφορο να ανακατανεμηθούν το 1996 οι ποσότητες που δεν έχουν χρησιμοποιηθεί κατά το έτος ποσόστωσης 1995 μέχρι των ποσών που αναφέρονται στο παράρτημα Ι του παρόντος κανονισμού 7

ότι, μετά από εξέταση των διαφόρων μεθόδων διαχείρισης που προβλέπονται από τον κανονισμό (ΕΚ) αριθ. 520/94, είναι σκόπιμο να επιλεγεί η μέθοδος που βασίζεται στο να λαμβάνονται υπόψη οι παραδοσιακές ροές του εμπορίου 7 ότι, κατ' εφαρμογήν της μεθόδου αυτής, οι δόσεις των ποσοστώσεων διαιρούνται σε δύο μέρη, από τα οποία το ένα αφορά τους παραδοσιακούς εισαγωγείς και το άλλο τους λοιπούς αιτούντες 7

ότι η κτηθείσα πείρα αποδεικνύει ότι η μέθοδος αυτή φαίνεται η καταλληλότερη προκειμένου να εξασφαλίζεται η συνέχεια των εμπορικών συναλλαγών για τις ενδιαφερόμενες κοινοτικές επιχειρήσεις και να αποφεύγονται διαταραχές στις συναλλαγές 7

ότι πρέπει να διαιρεθούν οι ποσότητες που έχουν ανακατανεμηθεί βάσει του παρόντος κανονισμού, εφαρμόζοντας τα ίδια κριτήρια με εκείνα που ακολουθήθηκαν κατά την κατανομή των ποσοστώσεων του 1996 7

ότι πρέπει να διατηρηθεί, για την απόδοση του τμήματος της ποσόστωσης που προορίζεται για τους παραδοσιακούς εισαγωγείς, η περίοδος αναφοράς 1992 και 1994 που εφαρμόσθηκε για την κατανομή των ποσοστώσεων 1996 7 ότι εξακολουθεί να είναι αντιπροσωπευτική της κανονικής εξέλιξης των παραδοσιακών ροών των εν λόγω προϊόντων 7 ότι, συνεπώς, οι παραδοσιακοί εισαγωγείς πρέπει να αποδείξουν ότι έχουν πραγματοποιήσει εισαγωγές προϊόντων καταγωγής Κίνας που αποτελούν το αντικείμενο των εν λόγω ποσοστώσεων κατά τα έτη 1992 και 1994 7

ότι είναι σκόπιμο να απλοποιηθούν οι διατυπώσεις που οφείλουν να διεκπεραιώσουν οι παραδοσιακοί εισαγωγείς που είναι ήδη κάτοχοι άδειας εισαγωγής η οποία εκδόθηκε κατά την κατανομή των κοινοτικών ποσοστώσεων του 1996 7 ότι οι αρμόδιες διοικητικές αρχές διαθέτουν ήδη δικαιολογητικά έγγραφα που απαιτούνται για έκαστο των παραδοσιακών εισαγωγέων όσον αφορά τις εισαγωγές που πραγματοποιήθηκαν το 1992 και το 1994 7 ότι, συνεπώς, αρκετοί οι εν λόγω εισαγωγείς να επισυνάπτουν στη νέα αίτηση χορήγησης αδείας αντίγραφο της προηγούμενης αδείας των 7

ότι, για την κατανομή του τμήματος εκείνου της ποσόστωσης που προορίζεται για τους λοιπούς εισαγωγείς, πρέπει να λαμβάνονται τα απαραίτητα μέτρα ώστε να δημιουργούνται οι καλύτερες συνθήκες για τη βέλτιστη κατανομή και χρησιμοποίηση των ποσοστώσεων, έχοντας κυρίως υπόψη το γεγονός ότι η ανάλυση των στοιχείων που ανακοίνωσαν οι αρμόδιες αρχές των κρατών μελών δείχνει μη ικανοποιητική χρησιμοποίηση των ποσοστώσεων εκ μέρους άλλων εισαγωγέων εκτός από τους παραδοσιακούς 7 ότι φαίνεται σωστό, γι' αυτό το σκοπό, να προβλεφθεί μια κατανομή του τμήματος αυτού κατ' αναλογία με τις ποσότητες που ζητήθηκαν, με βάση την ταυτόχρονη εξέταση των αιτήσεων αδειών εισαγωγής που πράγματι χορηγήθηκαν, ενώ η πρόσβαση στο τμήμα αυτό θα προορίζεται για τους εισαγωγείς που μπορούν να αποδείξουν ότι έχουν αποκτήσει και χρησιμοποιήσει, μέχρι τουλάχιστον 80 %, άδεια εισαγωγής για το συγκεκριμένο προϊόν κατά το έτος ποσόστωσης 1995 7 ότι φαίνεται ακόμα σωστό να περιοριστεί σε προκαθορισμένη ποσότητα/αξία το ποσό που μπορεί να ζητήσει κάθε εισαγωγέας εκτός από τον παραδοσιακό εισαγωγέα 7

ότι, για τη συμμετοχή στη χορήγηση των ποσοστώσεων, είναι σκόπιμο να ορίζεται η αντίστοιχη περίοδος κατάθεσεως εκ μέρους των παραδοσιακών εισαγωγέων και των λοιπών εισαγωγέων των αιτήσεων αδείας εισαγωγής 7

ότι πρέπει να προβλεφθεί, ενόψει βελτιστοποίησης της χρήσης των ποσοστώσεων, ότι οι αιτήσεις αδείας οι σχετικές με εισαγωγές υποδημάτων θα διευκρινίζουν, στην περίπτωση που οι ποσοστώσεις αναφέρονται σε περισσότερους κωδικούς της συνδυασμένης ονοματολογίας, τις ποσότητες που ζητούνται για κάθε κωδικό της συνδυασμένης ονοματολογίας 7

ότι τα κράτη μέλη οφείλουν να ενημερώνουν την Επιτροπή σχετικά με τις υποβαλλόμενες σ' αυτά αιτήσεις αδειών εισαγωγής σύμφωνα με τις λεπτομέρειες που προβλέπονται στο άρθρο 8 του κανονισμού (ΕΚ) αριθ. 520/94 7 ότι τα στοιχεία τα σχετικά με τις παλαιότερες εισαγωγές των παραδοσιακών εισαγωγέων, πρέπει να κατανεμηθούν ανά έτος αναφοράς και να εκφρασθούν σύμφωνα με τη μονάδα της οικείας ποσόστωσης 7 ότι, όταν η ποσόστωση καθορίζεται σε Ecu, η ισοτιμία του νομίσματος στο οποίο εκφράζονται οι παλαιότερες εισαγωγές υπολογίζεται σύμφωνα με το άρθρο 18 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση των κοινοτικών τελωνειακών κωδικών (7) 7

ότι, λαμβανομένων υπόψη των ιδιαίτερων χαρακτηριστικών των εμπορικών συναλλαγών που αφορούν τα προϊόντα που υποβάλλονται σε ποσοστώσεις, και ιδίως του χρόνου μεταφοράς των εμπορευμάτων, αλλά επίσης της ανάγκης να αποφεύγεται κάθε κίνδυνος υπερβολικής συσσώρευσης εισαγωγών, κρίνεται σκόπιμο να καθορισθεί ότι η διάρκεια ισχύος της άδειας εισαγωγής λήγει στις 30 Νοεμβρίου 1996 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσε η επιτροπή διαχείρισης των ποσοστώσεων που συστάθηκε με το άρθρο 22 του κανονισμού (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό ορίζονται οι ειδικές διατάξεις οι σχετικές με την ανακατανομή κατά το 1996 των ποσοτήτων που δεν χρησιμοποιήθηκαν κατά το έτος ποσόστωσης 1995 των ποσοτικών ποσοστώσεων που αναφέρονται στο παράρτημα ΙΙ του κανονισμού (ΕΚ) αριθ. 519/94.

Οι ποσότητες που δεν χρησιμοποιήθηκαν κατά το έτος ποσόστωσης 1995 ανακατανέμονται μέχρι των ποσών ή των αξιών που αναφέρονται στο παράρτημα Ι του παρόντος κανονισμού.

Ο κανονισμός (ΕΚ) αριθ. 738/94 για τον καθορισμό των διατάξεων εφαρμογής του κανονισμού (ΕΚ) αριθ. 520/94 εφαρμόζεται με την επιφύλαξη των ειδικών διατάξεων του παρόντος κανονισμού.

Άρθρο 2

1. Οι αναφερόμενες στο άρθρο 1 ποσοτικές ποσοστώσεις πρέπει να χορηγούνται με εφαρμογή της μεθόδου που βασίζεται στη λήψη υπόψη των παραδοσιακών ροών του εμπορίου, όπως αναφέρεται στο άρθρο 2 παράγραφος 2 στοιχείο α) του κανονισμού (ΕΚ) αριθ. 520/94.

2. Το τμήμα κάθε ποσοτικής ποσοστώσεως που προορίζεται, αντίστοιχα, για τους παραδοσιακούς εισαγωγείς και για τους λοιπούς εισαγωγείς εμφαίνεται στο παράρτημα ΙΙ του παρόντος κανονισμού.

3. Το τμήμα που προορίζεται για τους λοιπούς εισαγωγείς αποδίδεται βάσει της μεθόδου κατανομής ανάλογα με τις αιτούμενες ποσότητες, χωρίς ωστόσο το ποσό ή η αξία που θα ζητήσει ενδεχομένως κάθε εισαγωγέας να μπορεί να υπερβαίνει το ποσό ή την αξία που αναφέρεται στο παράρτημα ΙΙΙ του παρόντος κανονισμού. Μπορούν να υποβάλουν αίτηση για χορήγηση αδείας εισαγωγής για συγκεκριμένο προϊόν μόνον οι εισαγωγείς που δύνανται να αποδείξουν ότι έχουν εισαγάγει τουλάχιστον 80 % της ποσότητας/αξίας για την οποία τους έχει χορηγηθεί η άδεια εισαγωγής σχετικά με το εν λόγω προϊόν σύμφωνα με τον κανονισμό (ΕΚ) αριθ. 2801/94 (8) ή/και τον κανονισμό (ΕΚ) αριθ. 1093/95 (9) της Επιτροπής.

Άρθρο 3

Οι αιτήσεις χορήγησης αδείας εισαγωγής κατατίθενται εντός του χρονικού διαστήματος από την επόμενη ημέρα της δημισίευσης του παρόντος κανονισμού στην Επίσημη Εφημερίδα των Ευρωπαϊκών Κοινοτήτων, μέχρι τις 26 Απριλίου 1996, 15.00, ώρα Βρυξελλών, στις αρμόδιες διοικητικές υπηρεσίες που αναφέρονται στο παράρτημα Ι του κανονισμού (ΕΚ) αριθ. 738/94.

Άρθρο 4

1. Για τη συμμετοχή στο τμήμα κάθε ποσόστωσης που προορίζεται για τους παραδοσιακούς εισαγωγείς, θεωρούνται ως τέτοιοι οι εισαγωγείς που μπορούν να δικαιολογήσουν ότι έχουν πραγματοποιήσει εισαγωγές κατά τα ημερολογιακά έτη 1992 και 1994.

2. Τα δικαιολογητικά που αναφέρονται στο άρθρο 7 του κανονισμού (ΕΚ) αριθ. 520/94 πρέπει να κάνουν μνεία της θέσης σε ελεύθερη κυκλοφορία των προϊόντων καταγωγής Λαϊκής Δημοκρατίας της Κίνας που αποτελούν αντικείμενο των δόσεων των ποσοτικών ποσοστώσεων τις οποίες αφορά η αίτηση αδείας, κατά τη διάρκεια των ημερολογιακών ετών 1992 και 1994.

3. Εναλλακτικά προς τα δικαιολογητικά που αναφέρονται στο πρώτο εδάφιο του άρθρου 7 του κανονισμού (ΕΚ) αριθ. 520/94:

- ο αιτών δύναται να συνοδεύσει την αίτηση χορήγησης αδείας με δικαιολογητικό που εκδόθηκε και επικυρώθηκε από τις αρμόδιες εθνικές υπηρεσίες βάσει των τελωνειακών στοιχείων που αυτές διαθέτουν, των εισαγωγών των σχετικών προϊόντων που πραγματοποιήθηκαν κατά τη διάρκεια των ημερολογιακών ετών 1992 και 1994 είτε από τον ίδιο είτε, κατά περίπτωση, από τον οικονομικό φορέα τις δραστηριότητες του οποίου έχει αυτός αναλάβει,

- ο αιτών ο ήδη κάτοχος άδειας εισαγωγής που έχει εκδοθεί για το 1996 βάσει του κανονισμού (ΕΚ) αριθ. 2319/95 της Επιτροπής (10), σχετικά με τα προϊόντα που αποτελούν το αντικείμενο ποσοστώσεων, δύναται να συνοδεύει την αίτηση αδείας με αντίγραφο της προηγούμενης αδείας. Στην περίπτωση αυτή, ο αιτών πρέπει να μνημονεύει στην αίτηση αδείας τη συνολική αξία των εισαγωγών του οικείου προϊόντος που πραγματοποίησε κατά τη διάρκεια κάθε έτους της περιόδου αναφοράς.

4. Το άρθρο 18 του κανονισμού (ΕΟΚ) αριθ. 2913/92 εφαρμόζεται, κατά περίπτωση, για τα δικαιολογητικά που έχουν συμπληρωθεί σε συνάλλαγμα.

Άρθρο 5

Τα κράτη μέλη κοινοποιούν στην Επιτροπή τις πληροφορίες τις σχετικές με το πλήθος και τη συνολική ποσότητα των αιτήσεων αδειών εισαγωγής καθώς και, για τις αιτήσεις που υποβάλλονται από τους παραδοσιακούς εισαγωγείς, την ποσότητα των παλαιότερων εισαγωγών που πραγματοποιήθηκαν από τους παραδοσιακούς εισαγωγείς κατά τη διάρκεια καθενός των ετών της περιόδου αναφοράς που αναφέρεται στο άρθρο 4 παράγραφος 1 του παρόντος κανονισμού, το αργότερο μέχρι τις 10 Μαΐου 1996, 10.00, ώρα Βρυξελλών.

Άρθρο 6

Το αργότερο μέχρι τις 17 Μαΐου 1996 η Επιτροπή εγκρίνει τα ποσοτικά κριτήρια βάσει των οποίων πρέπει να ικανοποιούνται οι αιτήσεις των εισαγωγέων από τις αρμόδιες εθνικές υπηρεσίες.

Άρθρο 7

Οι άδειες εισαγωγής ισχύουν μέχρι τις 30 Νοεμβρίου 1996. Η ισχύς τους δεν μπορεί να παραταθεί.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 1996.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 66 της 10. 3. 1994, σ. 1.

(2) ΕΕ αριθ. L 21 της 27. 1. 1996, σ. 6.

(3) ΕΕ αριθ. L 67 της 10. 3. 1994, σ. 89.

(4) ΕΕ αριθ. L 25 της 1. 2. 1996, σ. 2.

(5) ΕΕ αριθ. L 87 της 31. 3. 1994, σ. 47.

(6) ΕΕ αριθ. L 116 της 23. 5. 1995, σ. 3.

(7) ΕΕ αριθ. L 302 της 19. 10. 1992, σ. 1.

(8) ΕΕ αριθ. L 297 της 18. 11. 1994, σ. 13.

(9) ΕΕ αριθ. L 109 της 16. 5. 1995, σ. 27.

(10) ΕΕ αριθ. L 234 της 3. 10. 1995, σ. 16.

ΠΑΡΑΡΤΗΜΑ Ι

Ποσά/αξίες των ποσοτήτων προς ανακατανομή

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Κατανομή των ποσοστώσεων

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

Μέγιστη ποσότητα που μπορεί να ζητηθεί από κάθε εισαγωγέα πλην των παραδοσιακών

>ΘΕΣΗ ΠΗΝΑΚΑ>